કેલેન્ડર વર્ષ ૨૦૧૬ના જાન્યુઆરી અને ફેબ્રુઆરી મહિનામાં શેરબજાર તૂટ્યું હતું, પરંતુ ફેબ્રુઆરીના અંતે ૨૯ તારીખે બજેટ રજૂ કર્યા બાદ શેરબજારમાં ૧૧ ટકાથી વધુનો સુધારો નોંધાયો છે. એફઆઇઆઇએ કેશ માર્કેટમાં જે રીતે ખરીદી કરી છે તેનો સપોર્ટ શેરબજારમાં જોવા મળ્યો છે. ઉલ્લેખનીય છે કે સપ્તાહ દરમિયાન સેન્સેક્સમાં ૦.૯ ટકાનો સુધારો નોંધાયો છે, જ્યારે નિફ્ટીમાં ૧.૨ ટકાનો ઉછાળો નોંધાયો છે. બેન્ક નિફ્ટી પણ મજબૂત જોવાઇ છે.